stanford-oval/wikipedia huggingface dataset:
אדי דהרמה
ציר זמן > אדי ברהמא סאבחה

כפי שכבר הוזכר, מייסדי תנועת "אדי דהרמה" הוכפשו והואשמו באופן תדיר על ידי האורתודוקסיה ההינדית כ"ברהמינים פיראליים" (מי שבא במגע ואף המיר את דתו לאסלאם), דבר שהתבטא באיסור כניסה רשמי להתפלל במקדשים, החל משנת 1807. כתוצאה מכך, ה'אדי ברהאמים' ייסדו תנועה דתית עצמאית, בשם 'אדי ברהמא סאבחה' (האיחוד האלוהי המקורי) ב-1828/1830. חברי התנועה אשררו את 'מסמך הנאמנות של האיחוד האלוהי' (Trust Deed of Brahmo Sabha) והעבירו תקנה שלפיה שם הדת יהיה 'אדי ברהמה דהרמה' (האמת האלוהית המקורית), במסמכים שיפורסמו החל מ-1848. מייסדי זרם דתי זה היו רפורמטורים בולטים ביותר, שלחמו בעד לאומיות, שוויון, חילוניות וחינוך, עקרונות אשר עוגנו בהמשך כזכויות יסוד בחוקת הודו. האבות המייסדים של התנועה האמינו אם כן שההינדואיזם היה כה מושחת ורקוב עד כדי כך שרק שלטון החוק החזק (רוצה לומר, הדהרמה), של השלטון המוסלמי ולאחריו הבריטי עשוי לטהר את הודו מרעות אלו. בשל קשריהם עם השליטים באותם זמנים, הם הוחרמו ונאסר לבוא איתם במגע עם החברה ההודית השמרנית אך הם תוגמלו במידה רבה על ידי הבריטים. בעיקר בשל ”היותם כה שקועים ביחס הכבוד שלהם כלפי הבריטים עד שהם החלו לשכוח את היצר המהפכני של נעוריהם”. אולם היה זה דווארקנת טאגור, לבדו, אשר היה יכול לגעור באופן פומבי בפקיד ממשל בריטי, אדם בשם אברקרומבי דיק, בשל התופעה הרווחת בה נהגו לפנות ההודים בצורה מתרפסת כלפי שליטיהם הבריטים. אחד מביטויי ההתרפסות הללו מתומצת בכינוי שהיה צריך לפנות כל הודי במהלך שיחה עם פקידי הממשל בבנגל של המאה ה-19: "אדוני הנכבד" (או בתעתיק לאנגלית מסנסקריט: mai-baap, great lord). מובאת להלן התייחסותו הרשמית של טאגור באשר לעניין זה ובאשר למצבם הנוכחי של בני האומה ההודית, כפי שהואיל לבקש זאת ממנו לא אחר מאשר מר אברקרומבי דיק בעצמו:
”במידה ומר דיק מצפה ממני לציין מה היא תפיסתי לגבי מאפייני כשלונם הנוכחי של בני עמי אני משיב שאלה הם - רצון לאמת, רצון ליושרה, רצון בעצמאות. ... דברים העולים מהיותם של הילידים נתונים ליחס אכזרי ובלתי יעיל של צבא בור, חסר סובלנות ומופקר... ומהיותם נתונים לציות משפיל, הונאה ורמיה.”
קודם לכן, בשנת 1829, דווארקנת ופראסאנה קומאר הקימו את "איגוד בעלי האדמות" (בתעתיק לאנגלית מסנסקריט: Zamindars Association), אשר, על גלגוליו השונים, היה עתיד למלא תפקיד כה חשוב בהתפתחותה של הודו המודרנית. ההצלחה הראשונה שזקף לזכותו ארגון בעלי אדמות זה הייתה בכך שאנשי חברת הודו המזרחית הבריטית העמידו לדין בנובמבר 1831, בנאדיה שבבנגל, הודו, אדם מוסלמי בשם טיטומיר, שנהג לסחוט כסף מהארגון לצרכים דתיים אסלאמיים (עקב היותו לוחם חופש ג'יהאדיסטי).
ציר זמן > עקרונות מסמך הנאמנות (1830)

פרק זה לוקה בחסר. אנא תרמו לוויקיפדיה ו.
ציר זמן > דוקטרינת האדי דהרמה (1848/1850)

פרק זה לוקה בחסר. אנא תרמו לוויקיפדיה ו.
ציר זמן > "חוק הסרת מגבלת הקאסטות"

פרק זה לוקה בחסר. אנא תרמו לוויקיפדיה ו.
ציר זמן > המחלוקת באשר למעמד ה"שודרה" אליו השתייכה לאלה חזרילאל

פרק זה לוקה בחסר. אנא תרמו לוויקיפדיה ו.
הערות שוליים

↑  ובמיוחד אלה החברים בסדהאראן ברהמו סאמאג' המקבלים על עצמם את עקרונות הליבה של אמנת האדי דהרמה שאושררה ב-1830
↑  "31 Cal 11" Indian legal citation Rani Bhagwan Koer and Ors v. J.C.Bose and Ors.
רבינדרנאת טאגור ביחד עם אשתו מרינאליני דווי, שהשתייכה למעמד ה"ברהמינים הפיראלים" (Pirali Brahmin), אשר כמה מבני משפחת טאגור נישאו לבנותיהן באופן קבוע
אוניברסיטת זמלווייס

| --- | --- |


 אוניברסיטה
 על שם:  איגנץ זמלווייס 
 מוטו:  "Sol Omnibus Lucet" (השמש זורחת על כולם)
 תקופת הפעילות:  1769–הווה (כ־255 שנים)
 קמפוס:  עירוני,
 בעלי תפקידים
 נשיא:  פרופסור דר. טיוואדר טולסיי
 רקטור:  Béla Merkely 
 סטודנטים
 :  12,000
 מיקום
 מיקום:  בודפשט, הונגריה
 מדינה:  הונגריה הונגריה
 קואורדינטות:  47°29′14″N 19°04′02″E﻿ / ﻿47.487222222222°N 19.067222222222°E﻿ / 47.487222222222; 19.067222222222
 www.sote.hu
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אוניברסיטת זמלווייס(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אוניברסיטת זמלווייס
 
אוניברסיטת זֶמֶלְוַויְיס היא אוניברסיטה לרפואה ומקצועות הבריאות שנמצאת בבודפשט, הונגריה. היא קרויה על שמו של הרופא ההונגרי איגנץ זֶמֶלְוַויְיס.
הבניין המרכזי באוניברסיטה בן 23 הקומות הוא בגובה 88 מטר, השלישי בגובהו בבודפשט (אחרי בניין הפרלמנט ובזיליקת סטפן הקדוש, שניהם באותו גובה - 96 מטר)
חוגי הלימוד באוניברסיטה:
רפואה
רפואת שיניים
רוקחות
סיעוד
מדעי הספורט - משנת 2000 אחרי מיזוגה עם בית הספר הגבוה לחינוך גופני.
האוניברסיטה מציעה תוכניות לימוד בשפות אנגלית, גרמנית והונגרית. תלמידים הלומדים בתוכנית בשפה האנגלית מגיעים ממדינות רבות. לרבות נורווגיה, ישראל, ארצות הברית קפריסין ויפן. מסלול הלימודים הוא כ6 שנים כאשר השנתיים הראשונות ללימודים מוקדשות ללימודים תאורטיים בעוד 3 השנים הנוספות מוקדשות ללימודים מעשיים בבית החולים של האוניברסיטה.
האוניברסיטה לוקחת חלק גדול משירותי הרפואה בבודפשט רבתי, עם בית חולים של 3000 מיטות טיפול וכל המחלקות הרפואיות, שם הסטודנטים לרפואה כללית עושים את השנים הקליניות בלימודים. השנה השישית והאחרונה ללימודים מוקדשת לסבבים בבתי חולים ומוכרת כשנת סטאז' בתחומי האיחוד האירופי.
ישראלים בזֶמֶלְוַויְיס

החל מסוף שנות ה-80 של המאה ה-20. נוסעים כל שנה עשרות רבות של ישראלים ללמוד את מקצועות הרפואה בזמלווייס ובפרט רפואה כללית. את מבחני הכניסה לאוניברסיטה ניתן לעשות בישראל.
לסטודנטים הישראלים, שמספרם כ-300 במגוון המקצועות, קיימת אגודת סטודנטים באוניברסיטה (ISOB)המסייעת בקליטה וחניכת סטודנטים חדשים, ארגון אירועים, חגים, וטקסים שונים. אגודת הסטודנטים נתמכת כלכלית על ידי תרומות כמו גם מאירועי האגודה. הסטודנטים הישראלים אינם נדרשים לשלם דמי חבר לאגודה.
היסטוריה

האוניברסיטה הוקמה מאחת הפקולטות של מה שלימים היה לאוניברסיטת בודפשט והיום שמה אוניברסיטת אטווש לוראנד. היא נוסדה במקור בשנת 1635 על ידי פטר פאזמן.
אולודום

| --- | --- |

מתופפי אולודום
 תקופת הפעילות:  1979–הווה (כ־45 שנים) 
 פרסים והוקרה:  מסדר ההצטיינות בתרבות של ברזיל (2012) 
 olodum.com.br
 
אוֹלוֹדוּם (בפורטוגזית: Olodum) היא קבוצה תרבותית הפועלת בקרב הקהילה האפרו-ברזילאית בעיר סלבדור, בירתה של מדינת המחוז באהיה שבברזיל.
היסטוריה

אולודום נוסדה בשנת 1979 כקבוצה בשם "הגוש האפרו קרנבלי של סלבדור" במטרה מוצהרת להילחם בגזענות, לעודד את ההערכה העצמית והגאווה בקרב האפרו-ברזילאים ולפעול למען זכויות האזרח של קבוצות שוליים. כיום היא מוכרת על ידי ממשלת באהיה כארגון לא ממשלתי הפועל לתועלת הציבור. הקבוצה מקיימת פעילויות תרבות, בעיקר בתחומי המוזיקה והתיאטרון, שבהן משתתפים ילדים ובני נוער תושבי סלבדור: במהלך השנים היו חברים בה אלפי אנשים ורבים עוד יותר נטלו חלק בפעולותיה. מדי שנה משתתפת הקבוצה בקרנבל. קבוצת המוזיקה של אולודום – הלהקה (a banda) המורכבת ממתופפים ונגני כלי הקשה שונים, מנגנת מוזיקה אפריקנית קצבית ומשלבת בה רגאיי ומקצבים לטיניים כמו סמבה. מאז שנת 1987 הוציאה הלהקה אלבומים רבים. שנת 1990 הייתה שנה של חשיפה עולמית: פול סיימון הקליט עם אולודום את "The Obvious Child" ("הילד הברור מאליו"), אחד משירי אלבומו "Rhythm of the Saints" ("מקצב הקדושים"); הקליפ לשיר צולם בפֶּלוֹרִינְיוּ, שהוא הרובע העתיק של העיר סלבדור. בשנת 1995 השתתפה הלהקה בקליפ של מייקל ג'קסון שהוכן לשיר "They Don't Care About Us" ("לא אכפת להם מאתנו"). "גרסת אולודום" של השיר, שמתאימה את עצמה לקצב התיפוף של הלהקה, הפכה פופולרית יותר אף מן הגרסה המקורית שבאלבום. אולודום שיתפה פעולה עם אמנים נוספים, ובהם קייטנו ולוזו, דניאלה מרקורי, הרבי הנקוק, ויין שורטר וג'ימי קליף.
דיסקוגרפיה

(Egito Madagáscar (1987
(Núbia Axum Etiópia (1988
(Do Nordeste do Saara ao Nordeste Brasileiro (1989
(Da Atlantida á Bahia... O Mar é o Caminho (1991
(A Música do Olodum (1992
(O Movimento (1993
(Filhos do Sol (1995
(Sol e Mar - Olodum ao Vivo Em Montreax (1995
(Roma Negra (1996
(Liberdade (1997
(Best Of Olodum (1997
(A Música do Olodum - 20 Anos (1999
(2001) Serie Warner 25 Anos
(Olodum Pela Vida (2003
(2003) Latin Essentials, Vol. 7 - Olodum
(Best Of Olodum (2005
אוויס

| --- | --- |


 נתונים כלליים
 מייסדים:  וורן אוויס
 תקופת הפעילות:  1946–הווה (כ־78 שנים)
 חברת אם:  Avis Budget Group 
 מיקום המטה:  פרסיפני-טרוי הילס, ניו ג'רזי, ארצות הברית
 בעלות:  Avis Budget Group
 ענפי תעשייה:  השכרת רכב, בפסקה זו רשומה אחת נוספת שטרם תורגמה 
 הכנסות:  8.502 מיליארד דולר
 מנכ"ל:  לארי דה שון
  
 www.avis.com
 
אוויס (באנגלית: Avis) היא חברת השכרת רכב בינלאומית, שבסיסה בניו ג'רזי, ארצות הברית.
היסטוריה

בשנת 1946 פתח וורן אוויס, טייס בחיל האוויר האמריקאי, סוכנות השכרת הרכב בשדה התעופה Willow Run ביפסילנטי, מישיגן שבארצות הברית. עד אז לא הייתה אפשרות לשכור רכב בנמלי התעופה, ואוויס, שרכב על אופניים מנמל התעופה לביתו, נאלץ לשאת את אופניו בבטן המטוס לכל מקום שטס אליו. בעת הפתיחה היו ברשות החברה 3 מכוניות.
ב-1953 הקימה אוויס את סניפיה הראשונים מחוץ לגבולות ארצות הברית, באירופה, בקנדה ובמקסיקו. ב-1963 השיקה אוויס מסע פרסום עולמי, שסיסמתו, "We are No. 2. We try harder". הסיסמה ביטאה שינוי ניהולי וארגוני שהעמיד את הלקוחות והשירות ללקוחות בראש סדרי העדיפויות של החברה. נכון ל-2013 משתמשת החברה בסיסמה "We try harder" בפרסומיה.
לאוויס יש כ-9,550 תחנות השכרת רכב ב-180 מדינות ברחבי העולם. הזמנות הרכב מתבצעות דרך האינטרנט, בטלפון ובאמצעות סוכני הנסיעות. צי המכוניות הבינלאומי של החברה כולל יותר מ-575,000 כלי רכב. מחזור המכירות השנתי של אוויס עומד על כ-2.5 מיליארד דולר. בכל שנה מבצעת החברה כ-38 מיליון השכרות רכב.
אוויס בישראל

בישראל פועלת אוויס מתחילת שנות השישים של המאה העשרים. חברת "דן רנט-א-קאר" הוקמה בשנת 1986 ונרשמה למסחר בבורסה בתל אביב ב-1993. שמה שונה ל-"דן רכב ותחבורה" בשנת 2002, בשנת 2011 הועברה הבעלות בזיכיון אוויס ל-"קרדן רכב בע"מ". עד אמצע שנות ה-90 התמקדה החברה בפעילות השכרת הרכב לזמן קצר בישראל ובחו"ל. מאמצע שנות ה-90 הפך הליסינג התפעולי לתחום הפעילות המרכזי של החברה. לזמן קצר משכירה אוויס מגוון כלי רכב, פרטיים ומסחריים, להשכרה לתקופה של עד שנה. לתקופות ארוכות יותר מציעה החברה ליסינג תפעולי - השכרת רכב לתקופות ארוכות (בין שנה לשלוש שנים) תמורת תשלום חודשי קבוע, וכן ליסינג מימוני/פרטי. בין לקוחותיה – מותגים בינלאומיים ומקומיים מובילים, כגון "טבע", "פלאפון", "אלקטרה", "מארוול", נייס" וכו'.
בנוסף, עוסקת החברה במכירת כלי רכב מיד ראשונה מצי הליסינג וההשכרה - בכל שנה מוכרת החברה כ-10,000 כלי רכב.
נכון לשנת 2016, מספר הרכבים של אוויס הוא כ-31,000 כלי רכב, רובם בליסינג תפעולי. החברה מפעילה 13 סניפי השכרה מנהריה ועד אילת ו-20 מרכזים למכירת רכב מיד ראשונה מצי הליסינג וההשכרה.
החל משנת 2016, אוויס ישראל היא בבעלות קבוצת יוניברסל מוטורס ישראל.
ראו גם

הרץ (חברה)
הערות שוליים

↑  דו"ח פעילות תקופתי לשנת 2015 - קרדן רכב בע"מ, עמ' 4
| --- | --- |
בקרת זהויות :  NLI: 987007450493305171  ISNI: 0000 0001 0695 0988  LCCN: n80069045  VIAF: 140642822   WorldCat (עם VIAF): 140642822 
סוכנות אוויס בקריית אריה בפתח תקווה
אולודניז

| --- | --- |

 מדינה:  טורקיה טורקיה
 שטח:  3,059 קמ"ר
 אוכלוסייה:  ‏
  ‑ בכפר נופש:  2,748
 קואורדינטות:  36°34′00″N 29°08′41″E﻿ / ﻿36.56674°N 29.14467°E﻿ / 36.56674; 29.14467 
 אזור זמן:  UTC+3
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראולודניז(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראולודניז  he tabBackground:;tabBorder:#aaa;defaultTab:0;
 
אולודניז (בטורקית: Ölüdeniz) הוא כפר קטן ואתר נופש ידוע בריביירה הטורקית בדרום מערב המדינה, בגבול שבין הים התיכון לבין הים האגאי.
גאוגרפיה

באתר מצוי חוף חלוקים וכן לגונה מבודדת, שהיא שמורת טבע מוכרזת, ובה חוף חולי. מימיו של המקום מפורסמים בשל גוני הטורקיז והאקוומרין שלהם. האתר הוכר רשמית כחוף דגל כחול.
המקום הוא פופולרי כאתר רחיפה בשל גובהו של הר באבאדאג (Babadağ) הסמוך (1,969 מטרים), המשמש כנקודת זינוק, ובשל המראה הנשקף ממנו. הוא פופולרי גם כאתר צלילה.
מאז 2010 משמש האתר כנקודת זינוק לתחרות אולטרה מרתון שנתית המתנהלת על תוואי הדרך הליקית.
פירוש שמו של האתר הוא ים המוות, כשהכוונה היא למימיו השקטים גם בעת סערות.
הערות שוליים

↑  מקור:http://www.likyayoluultramaratonu.com/ENG/?p=Race-Course.
| --- | --- |
בקרת זהויות :  VIAF: 236133383   WorldCat (עם VIAF): 236133383
אוסוולד פון וולקנשטיין

| --- | --- |

 לידה:  1377 Schöneck Castle, איטליה 
 פטירה:  2 באוגוסט 1445 (בגיל 68 בערך) מראנו, איטליה 
 מדינה:  מחוז טירול 
 פרסים והוקרה:  אביר מסדר כנסיית הקבר הקדוש 
 
אוסוולד פון וולקנשטיין (1376/7–1445) היה משורר, מלחין ודיפלומט גרמני.
ביוגרפיה

אוסוולד פון וולקנשטיין נולד לפרידריך פון וולקנשטיין וקטרינה פון ווילנדרס. בגיל עשר עזב את בית אביו והיה לנושא כליו של אביר נודד. אוסוולד תיאר את מסעותיו המסעירים בשיריו. עקב מות אביו בשנת 1399 חזר בבהילות לטירול על מנת להסדיר את ענייני הירושה עם אחיו, ונגרר לוויכוח ממושך עליה.
בשנת 1414 חבר לפמלייתו של דוכס אוסטריה ורוזן טירול, פרידריך הרביעי, כדיפלומט מטעם זיגמונד, קיסר האימפריה הרומית הקדושה. בהמשך חייו יצא מטעמו לשליחויות דיפלומטיות רבות לאנגליה, סקוטלנד ופורטוגל. בפורטוגל נטל גם חלק בשחרור סאוטה מידי המורים.
בשנת 1417 התחתן עם מרגרט פון שוואנגאו, אשר ילדה לו שבעה ילדים. מת כתוצאה מגל חום עז ב-2 באוגוסט 1445 במראן.
אוסוולד הוא מגדולי מלחיני הרנסאנס הגרמני המוקדם. המלודיות שלו מהלכות קסם של ממש עקב ההשפעות העמוקות שספג מארצות רבות בהן ביקר, הרחיק אף עד לגאורגיה. מושאי יצירותיו העיקריים הם מסעותיו, אלוהים והחיים הארציים. שיריו נשתמרו במלואם בשלושה כתבי יד, ששניים מהם הושלמו תחת פיקוחו האישי.
אווירה קבוצתית

אווירה קבוצתית (לפעמים הווי) הוא מושג המתאר את מכלול התהליכים המתרחשים בתוך קבוצה. אווירה קבוצתית יכולה להתקיים בקבוצה חברתית, קבוצה מודרכת או קבוצה מונחית.
האווירה הקבוצתית מושפעת מהתהליך המתרחש בין חברי הקבוצה לבין עצמם והן התהליך בין חברי הקבוצה לבין המנחה או המדריך.
השפעה

לאווירה הקבוצתית משמעות רבה בהקניית הרגשת שייכות וביטחון אצל כל אחד מחברי הקבוצה, וכן בקליטת חברים חדשים לקבוצה. אווירה קבוצתית חיובית מאפשרת יצירת אינטימיות בין חברי הקבוצה, ומכאן גיבוש הקבוצה לגוף החזק ממרכיביו (הפרטים המרכיבים את הקבוצה). כמו כן האווירה בקבוצה מאפשרת יעילות בהשגת מטרות הקבוצה.
דירוג על פי אווירה קבוצתית

מספר חוקרים, ובהם מוס, אינזל והמפרי, קבעו עשרה קריטריונים לדירוג קבוצה על פי אווירה קבוצתית השרויה בה:
לכידות קבוצתית
נטייה (אוריינטציה) משימתית
רמת חשיפה אישית מותרת
סובלנות לביטויי רגשות
סובלנות לביטוי רגש שלילי
סובלנות לגילויי עצמאות מצד חבר בקבוצה (סובלנות לאינדיבידואליזם)
סדר, וענישה נגד מפירי הסדר
נכונות לחדשנות
מידת התמיכה מצד ראש הקבוצה (לרוב המדריך או מנחה חיצוני)
מי מקבל את ההחלטות, האם הקבוצה או ראש הקבוצה
ראו גם

טיפול קבוצתי
לקריאה נוספת

Moos, R. H., Insel P. M., & Humphrey B. (1974), Family Work and Group environment scales manual, Palo Alto, California : Consulting Psychologists Press.
אולומואוץ (מחוז)

מחוז אולומואוץ או מחוז אולומואוצקי (בצ'כית: Olomoucký kraj) הוא אחד מ-13 מחוזות של הרפובליקה הצ'כית, המשתרע על פני מרכז וצפון-מערב מוראביה ההיסטורית, ועל פני חלק קטן של שלזיה הצ'כית. המחוז נקרא על שם בירתו, העיר אולומואוץ. שטחו הכולל של המחוז מסתכם ב -5,271.43 קמ"ר (כלומר 6.7% מכל שטח צ'כיה). האוכלוסייה הסתכמה נכון ליום 31 בדצמבר 2016 ב 633,925 תושבים .
בשטחו של המחוז הוקמו 13 מחוזות מינהליים של עיריות עם סמכויות מורחבות ו 20 מחוזות מינהליים של עיריות עם משרה עירונית מורשית.
מחוזות משנה

מחוז אולומואוץ, מחולק לחמישה מחוזות משנה (אוקרס, Okres):
מחוז משנה יסניק (אנ')
מחוז משנה אולומואוץ (אנ')
מחוז משנה פרוסטיוב (אנ')
מחוז משנה פז'רוב (אנ')
מחוז משנה שומפרק (אנ')
הערות שוליים

↑  olomouc-region, Businessinfo.cz
| --- | --- |
בקרת זהויות :  NLI: 987007480110205171  GND: 7515296-4  LCCN: n00145380  MusicBrainz: a6f04558-d9e8-4374-b61a-4343f693e006  NKC: ge136508  VIAF: 158242830   WorldCat (עם VIAF): 158242830
אהבה כמוסה

| --- | --- |

 מבוסס על:  הטיית לב 
 בימוי:  רוג'ר מישל 
 הופק בידי:  פיונה פינלי
 תסריט:  ניק דיר 
 עריכה:  קייט אוונס 
 שחקנים ראשיים:  אמנדה רוט קירן היינדס סוזן פליטווד קורין רדגרייב
 מוזיקה:  ג'רמי סמס 
 צילום:  ג'ון דאלי
 מדינה:  בריטניה ארצות הברית
 חברת הפקה:  BBC
 חברה מפיצה:  Sony Pictures Classics (ארצות הברית)
 שיטת הפצה:  וידאו על פי דרישה, direct-to-video 
 הקרנת בכורה:  16 באפריל 1995 (בריטניה) 27 בספטמבר 1995 (ארצות הברית)
 משך הקרנה:  104 דקות
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 הכנסות:  $5,269,757
 הכנסות באתר מוג'ו:   persuasion
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
אהבה כמוסה (שם באנגלית: Persuasion) הוא סרט דרמה תקופתית משנת 1995 בבימויו של רוג'ר מיצ'ל, עיבוד לרומן "הטיית לב" מאת ג'יין אוסטן שיצא לאור ב-1817. אמנדה רוט בתפקיד הבכורה שלה בקולנוע מגלמת את גיבורת הרומן אן אליוט, וקירן היינדס משחק בתפקיד פרדריק ונטוורת', מושא אהבתה. העלילה מתרחשת באנגליה בתחילת המאה ה-19. אן דחתה את הצעת הנישואים של ונטוורת' בהשפעתה של ליידי ראסל. תשע שנים אחר כך השניים נפגשים שוב ומתאהבים מחדש.
התסריטאי ניק דיר שעיבד את הרומן לקולנוע, החשיב את הסיפור לבוגר מבין ספריה של אוסטן. מאפיין אותו ריאליזם וכנות, בעיקר בעלילה המספרת את תולדותיהם של שני אנשים שנפרדו ונפגשו מחדש. כיוון שאוסטן מביעה ברומן את מחשבותיה של אן, דיר ורוט החליטו לבטא את רגשותיה עם דיאלוגים מעטים.
הסרט צולם בסדר כרונולוגי שאפשר לשחקנית לבטא את ההתפתחות של אן מאישה מדוכאת לאישה מאושרת ומלבלבת.
בתחילה היה ה-BBC המפיק היחיד של הסרט, עד לשיתופן של החברה האמריקאית WGBH בוסטון והחברה הצרפתית Millesime. החלטה זו גרמה להגדלת התקציב ואפשר לצלם את הסרט באתרים בהם הוא מתרחש כמו ליים רג'יס ובאת'. לדעתו של הבמאי מיצ'ל זהו הרומן הרגשי והנוקב ביותר של אוסטן, וכמו כן הוא אוטוביוגרפי ביותר. הוא נמנע מלביים את הסרט בצורה מלאכותית ומלוטשת כפי שנעשה בעיבודים אחרים. הוא הורה לשחקנים לא להתאפר ולא להראות נקיים מדי. מעצבת התלבושות אלכסנדרה ביירן ייצרה בגדים שנראים ש"חיים בהם", וזכתה בפרס באפט"א על עבודתה.
הסרט צולם באמצע שנות התשעים של המאה העשרים בתקופה שבה הרומנים של אוסטן צברו פופולריות רבה, ובאותה עת נעשו שישה עיבודים לספריה. ב-16 באפריל 1995 שודר הסרט לראשונה בטלוויזיה הבריטית בערוץ BBC Two. ב-27 בספטמבר 1995 יצא הסרט להקרנה בבתי הקולנוע בארצות הברית בהפצת חברת "Sony Pictures Classics". ההקרנה בבתי הקולנוע משכה את תשומת לב המבקרים לסרט, והוא זכה לרוב לביקורות חיוביות, ושבחים להופעתה של רוט.
צוות השחקנים

אמנדה רוט - אן אליוט
קירן היינדס - קפטן פרדריק ונטוורת'
סוזן פליטווד - ליידי ראסל
קורין רדגרייב - סר וולטר אליוט
פיונה שו - גברת קרופט
ג'ון וודוויין - אדמירל קרופט
פיבי ניקולס - אליזבט אליוט
סמואל וסט - מר אליוט
סופי תומפסון - מרי מסגרוב
ג'ודי קורנוול - גברת מסגרוב
סיימון ראסל ביל - צ'ארלס מסגרוב
פליסיטי דין - גברת גריי
רוג'ר המונד - מר מוסגרוב
אמה רוברט - לואיזה מסגרוב
ויקטוריה המילטון - הנרייטה מסגרוב
רוברט גלניסטר - קפטן הרוויל
ריצ'רד מקייב - קפטן בנוויק
הלן שלזינגר - גברת סמית'
ג'יין ווד - האחות רוק
דייוויד קולינגס - מר שפרד
דרלין ג'ונסון - ליידי דלרימפל
סינמון פיי - מיס קרטרט
אייזק מקסוול-האנט - הנרי הייטר
רוג'ר לוולין - סר הנרי וילובי
סאלי ג'ורג' - גברת הרוויל
פרסים ומועמדויות

| פרס | קטגוריה | זוכים ומועמדים | תוצאה |
| --- | --- | --- | --- |
| פרס באפט"א לטלוויזיה  | עיצוב התלבושות הטוב ביותר | אלכסנדרה ביירן | זכייה |
| פרס באפט"א לטלוויזיה  | העיצוב הטוב ביותר | ויליאם דאדלי ובריאן סייקס | זכייה |
| פרס באפט"א לטלוויזיה  | האיפור הטוב ביותר | ג'ין ספיק | מועמדות |
| פרס באפט"א לטלוויזיה  | המוזיקה המקורית הטובה ביותר | ג'רמי סמס | מועמדות |
| פרס באפט"א לטלוויזיה  | צילום ותאורה הטובים ביותר | ג'ון דאלי | זכייה |
| פרס באפט"א לטלוויזיה  | הדרמה הטובה ביותר | פיונה פינליי, רוג'ר מיצ'ל וניק דיר | זכייה |
| פרסי National Board of Review | עשרת הסרטים בצמרת | Persuasion | זכייה |
| Royal Television Society | עיצוב תלבושות | אלכסנדרה ביירן | זכייה |
| Royal Television Society | עיצוב ההפקה | ויליאם דאדלי ובריאן סייקס | זכייה |
| Royal Television Society | פרס לצוות ההפקה | Persuasion | זכייה |
הערות שוליים

1 2  שם ההפצה בעברית
↑  "Production Notes". Sony Pictures Classics. 25 בספטמבר 1995. נבדק ב-19 במרץ 2015. {{cite news}}:  (עזרה)
↑  "Television Craft in 1996". British Academy of Film and Television Arts. נבדק ב-15 במרץ 2015. {{cite web}}:  (עזרה)
↑  "Awards for 1995". National Board of Review. אורכב מ-המקור ב-2012-02-05. נבדק ב-2016-03-09.
↑  "RTS National Awards Archive" (PDF). Royal Television Society. נבדק ב-21 במרץ 2015. {{cite web}}:  (עזרה)
| --- | --- |
בקרת זהויות :  GND: 4719625-7  VIAF: 203745051   WorldCat (עם VIAF): 203745051
אוסוולד קילפה

| --- | --- |
אין תמונה חופשית
 לידה:  3 באוגוסט 1862 Kandava, לטביה 
 פטירה:  30 בדצמבר 1915 (בגיל 53) מינכן, הקיסרות הגרמנית 
 מקום לימודים:  אוניברסיטת לייפציג, Liepāja Gymnasium 
 מנחה לדוקטורט:  וילהלם וונדט, Max Heinze 
 מוסדות:  אוניברסיטת מינכן  אוניברסיטת בון  אוניברסיטת וירצבורג 
 מונחה לדוקטורט:  Isidor Böck, Gottlieb Söhngen, Johannes Habrich, Helene Alexander Nanu, Henry J. Watt, Johannes Lindworsky, Alfons Scheuble, Hermann Ritzel, ארנסט בלוך, Abraham Anton Grünbaum 
 עיסוק:  מחבר, פסיכולוג, מרצה באוניברסיטה, פילוסוף, כלכלן 
 מדינה:  הקיסרות הגרמנית 
 
אוֹסְוַלְד קִילְפֶּה (בגרמנית: Oswald Külpe‏; 3 באוגוסט 1862 בקאנדאו (אנ') בקורלנד בלטביה – 30 בדצמבר 1915 במינכן) היה פסיכולוג ופילוסוף גרמני. מייסד אסכולת וירצבורג (גר') של הפסיכולוגיה של החשיבה (גר').
ביוגרפיה

אוסוולד קילפה קיבל את הדוקטורט שלו בשנת 1887 כתלמידו של וילהלם וונדט בלייפציג. בשמונה השנים שאחר כך שימש כעוזר לוונדט.
בשנת 1894 הוא הפך לפרופסור באוניברסיטת וירצבורג והקים שם את המכון לפסיכולוגיה בשנת 1896. בשנת 1909 הוא הפך לפרופסור באוניברסיטת בון. בשנת 1914 הוא קיבל פרופסורה באוניברסיטת מינכן, שם הוא ירש את תאודור ליפס (אנ'). בשנותיו האחרונות עבד קילפה גם בנושאים הקשורים לאסתטיקה. לאחר מותו, פרסם זיגפריד בהן (Sigfried Behn) ב-1921 את הספר "יסודות האסתטיקה" (Grundlagen der Ästhetik), הכולל אוסף של כמה מכתביו של קילפה שטרם פורסמו על אסתטיקה.
קילפה היה מיוזמי המחקר הגרמני המודרני של החשיבה ומייסד אסכולת וירצבורג בחקר החשיבה. את דעותיו בנושא סיכם בספר "Über die moderne Psychologie des Denkens" ("על הפסיכולוגיה המודרנית של החשיבה", 1912).
בין תלמידיו של קילפה היו דוד בראונשווייגר (גר'), ארנסט בלוך, קארל בילר (אנ') וגוטליב זנגן (גר').
Without You (שיר של בדפינגר)

| --- | --- |
 שיר בביצוע בדפינגר
 מתוך האלבום No Dice
 יצא לאור:  9 בנובמבר 1970
 תאריך הקלטה:  15 & 29 ביולי 1970
 סוגה:  מוזיקה פופולרית, רוק, פאוור-פופ 
 שפה:  אנגלית
 אורך:  4:43
 חברת תקליטים:  אפל
 כתיבה:  פיט האם, טום אוונס
 לחן:  פיט האם
 הפקה:  ג'ף אמריק
 
"Without You" (בעברית: "בלעדיך") הוא שיר שהוקלט על ידי הלהקה הבריטית בדפינגר, מתוך אלבום האולפן השלישי שלה, No Dice. השיר הוקלט ב-15 וב-19 ביולי 1970 ויצא לאור ב-9 בנובמבר 1970, על ידי חברת התקליטים אפל רקורדס, תוך שתואר כ-"בלדה עוצמתית".
השיר זכה לעשרות גרסאות כיסוי במרוצת השנים, ובוצע על ידי אמנים כמו מריה קארי והארי נילסון.
הצלחה

השיר עצמו לא יצא כסינגל ועל כן, לא הצליח להיכנס למצעדי הפזמונים ברחבי העולם. עם זאת, הוא הועמד בטקס פרסי אייבור נובלו, וזכה שם בפרס עבור "השיר הטוב ביותר מבחינה מוזיקלית ולירית". הטקס התקיים בשנת 1972.
בנוסף לכך, הוקלט השיר באולפני אבי רוד בלונדון שבבריטניה.
גרסתו של הארי נילסון

"Without You" (בעברית: "בלעדיך") בשנת 1971, הקליט הזמר-יוצר הארי נילסון, את השיר מחדש. השיר הופק מחדש על ידי ריצ'רד פרי והופץ כסינגל מתוך האלבום Nilsson Schmilsson. השיר זכה להצלחה בינלאומית כאשר הגיע למקום הראשון במצעד הבילבורד הוט 100.
בנוסף לכך, קיבל את תואר הזהב על ידי איגוד תעשיית ההקלטות האמריקאי.
בישראל הגיע השיר למקום חמישי במצעד הפזמונים הלועזי השנתי לשנת 1972 של רשת ב'
גרסתו של הארי נילסון > מיקומי שיא

|   ‏‏‏  מצעדים ודירוגים (1971-72)> מדינה |   ‏‏‏  מצעדים ודירוגים (1971-72)> מצעד |   ‏‏‏  מצעדים ודירוגים (1971-72)> מיקום שיא |   ‏‏‏  מצעדים ודירוגים (1971-72)>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים | 1 |  |
|  גרמניה | GfK – טופ 100 | 12 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 1 |  |
|  ניו זילנד | המצעד הניו זילנדי הרשמי | 1 |  |
|  פלנדריה | אולטראטופ 50 | 13 |  |
|  צרפת | SNEP | 46 |  |
|  קנדה | קנדה הוט 100 | 1 |  |
|   ‏‏‏  מצעדי סוף שנה (1972)> מדינה |   ‏‏‏  מצעדי סוף שנה (1972)> מצעד |   ‏‏‏  מצעדי סוף שנה (1972)> מיקום שיא |   ‏‏‏  מצעדי סוף שנה (1972)>  |
| --- | --- | --- | --- |
|  אוסטרליה | מצעד הסינגלים האוסטרלי | 2 |  |
|  ארצות הברית | בילבורד הוט 100 | 4 |  |
|  הממלכה המאוחדת | מצעד הסינגלים הבריטי | 4 |  |
|  ישראל | מדיה פורסט ישראל | 5 |  |
|  קנדה | קנדה הוט 100 | 12 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 446 |  |
גרסתו של הארי נילסון > נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |